Georges Liautaud

Georges Liautaud ()Han døydde i august 1992 ifylgje Centre communautaire de Noailles var ein haitisk skulptør, inspirert av voodoo. Han var fødd i Croix des Bouquets, der han budde heile livet, og der han døydde. Opphavleg var han smed, og laga mellom anna krossar til den lokale kyrkjegarden. Det var desse den amerikanske målaren Dewitt Peters og Antonio Joseph la merke til i 1955. Dei spurde seg for om kvar jernkrossane kom frå, og vart vist til den lokale smeden, Liautaud. Han forklarte då at dei høyrde til gravene til voodooutøvarar, og tilbydde å lage nokre til gjestene sine. Det var ikkje berre byrjinga på ein lang karriere for Liautaud, han danna også skule for framtidige kunstnarar i Haiti som har arbeidd med metall.

Etter kvart byrja han å gjere utskjeringar i gamle oljefat og skrapmetall, som ein til dømes kan sjå i Crucifixion (1959, Art Museum of the Americas i Washington, D.C.) Verktøya han brukte, var handmeisel og baufil. Teknikken kravde fysisk styrke og gav ei grov form som han deretter fila og jamna ut. Av og til varma han også opp metallet og hamra det til. Kunstforma hans er i dag ført vidare av kunstnarar som Serge Jolimeau og Gabriel Bien-Aime, og vert kalla bosmétal-skulpturar.

Kunstmuseet Le Musée Georges Liautaud (Georges Liautaud-museet) vart opna i Croix des Bouquets i januar 2009.
mini|Ein haitisk såkalla bosmétal-skulptur

Dei viktigaste utstillingane
1955 - Museum of Fine Arts, Houston, Houston, USA
1959 – Biennalen i São Paulo, São Paulo, Brasil
1959 - The United States Collects Pan American Art, Art Institute of Chicago, Chicago, USA
1964 - Le monde des Naïfs, Musée national d'art moderne, Paris, Frankrike
1968 - Artists of the Western Hemisphere: art of Haiti and Jamaica, Center for Inter-American Relations, New York, USA
1974 - The Art of Haiti, Figge Art Museum/Davenport Municipal Art Gallery, Davenport, USA
1978 - Brooklyn Museum, Brooklyn i New York, USA
1979 - Kunst aus Haiti, Staatlichen Kunsthalle, Berlin, Tyskland
1982 - Ritual and Myth: A Survey of African American Art, Studio Museum in Harlem, New York, USA
1989 - Magiciens de la terre, Musée national d'art moderne, Centre Georges-Pompidou, Grande halle de la Villette, Paris, Frankrike
1991 - Spirits: Selections from the Collection of Geoffrey Holder and Carmen Lavallade, Katonah Museum of Art, Katonah, USA
1992 - A Haitian Celebration: Art and Culture, Milwaukee Art Museum, Milwakee, USA 
1995 - Masterworks in Haitian Art from the Collection of the Davenport Museum, Davenport Museum of Art, Davenport, USA
1998 - Sacred Arts of Haitian Voodoo, Fowler Museum at UCLA, Los Angeles, USA. 
2003 - Vaudou, abbaye de Daoulas, Daoulas, Frankrike
2004 - Winslow Anderson Collection of Haitian Art, Huntington Museum of Art, Huntington, USA 
2006 - Allegories of Haitian Life from the Collection of Jonathan Demme, Bass Museum of Art, Miami, USA
2012 - Outside the Box, Pan American Art Projects, Miami, USA
2013 - Haiti in Extremis: Death and Life in 21st Century Haitian Art, Fowler Museum at UCLA, Los Angeles, USA

Fotnotar

 Kjelder 
 Centre communautaire de Noailles: Georges LIAUTAUD 
 «Georges Liautaud » på Candice Russell’s Haitianna, innhenta 13. mai 2011.
 «Georges Liautaud» på Answers.com, innhenta 13. april 2011.

Kategori:Haitiske kunstnarar